Foto: Rador

UPDATE. Plenul Senatului României a votat chemarea mâine, în regim de urgență, a premierului Dacian Cioloș în fața Parlamentului pentru a da explicații în legătură cu situația în care se află posturile trustului Intact, după notificarea ANAF. Propunerea făcută de Călin Popescu Tăriceanu a primit 70 de voturi "pentru", două voturi "împotrivă" și trei abțineri.

Publicitate

Călin Popescu Tăriceanu, președintele Senatului, le-a propus colegilor săi senatori să-l cheme pe premierul Dacian Cioloș în fața senatului "să dea explicație cu privire la acțiunea unei instituții aflate în subordinea Guvernului" cu privire la cazul Antenelor. ANAF a somat televiziunile trustului Intact să evacueze sediile în care acestea își desfășoară o parte din activitate.

Șeful Senatului a vorbit despre "un grav atentat la libertatea de exprimare" în cazul posturilor grupului Intact.

Călin Popescu Tăriceanu, în plenul Senatului:

"Mi se pare un grav atentat la libertatea de exprimare. Din păcate lucrurile evoluează din rău în mai rău. Descinderea brutală și supranumerică realizată de ANAF, cu controlul identitatii persoanleor din cladire, din care a mai lipsit doar folosirea gazelor lacrimogene, mi se pare că este expresia ultimă a derapajelor care se întâmplă în România în ultima perioadă. Constituția este clară: nicio publicație nu poate fi suprimată. E o încercare brutală de suprimare a libertății de exprimare. Consider că în fața acestei situații excepționale se impune o atitudine pe măsură din partea Parlamentului, care trebuie să apere dreptul de liberă expresie. Senatul are dreptul să ceară Guvernului să dea explicație. Mâine să vină de urgență în fața Senatului să dea explicații cu privire la acțiunea unei insituțiii aflate în subordinea Guvernului", a spus președintele Senatului.

Carmen Maria Andronache

carmenpaginademedia.ro